આજથી એક માસ અગાઉ સમગ્ર ગુજરાતમાં મોડેલ અને એકલવ્ય શાળાઓમાં અભ્યાસ આપતા શિક્ષકો દ્વારા લેખિત પત્ર અપાયો હતો કે મોંઘવારીના સમયમાં અમોને હાલમાં રૂ 7500 માસિક વેતન આપવામાં આવે છે એ યોગ્ય નથી એમાં વધારો કરો નહીં તો અમો શિક્ષક કાર્યનો બહિષ્કાર કરીશું. જે અંગે વહીવટી તંત્ર દ્વારા કોઈ ધ્યાન અપાયુ ન હતું. જેથી સમગ્ર છોટાઉદેપુર જિલ્લામાં 21 સ્કૂલોમાં ફરજ બજાવતા 300 શિક્ષકોએ તા 16થી શિક્ષણ આપવાનો બહિષ્કાર કર્યો છે.